Vikanbukta fuglefredningsområde

Vikanbukta fuglefredningsområde er et fuglefredningsområde i Stjørdal kommune, Trøndelag, opprettet i 2008. I 2014 ble området innlemmet i ramsarområdet Trondheimsfjorden våtmarkssystem. Vikanbukta ligger mellom Stjørdal havn i øst og Kleivan i vest. Ved fjære sjø avdekkes en 100-200 meter bred mudder-/sandfjære langs den om lag 2000 meter lange strandlinja. Størst verdi har området som rasteplass for våtmarksfugler under trekket vår og høst. Referanser